Emma George

Emma Louise George (s. 1. marraskuuta 1974) on australialainen seiväshyppääjä. Hän paransi seiväshypyn ulkoratojen maailmanennätystä 12 kertaa peräkkäin 1990-luvun lopulla, mutta menetti ennätyksen 26. toukokuuta 2000 Stacy Dragilalle, eikä pystynyt enää ottamaan sitä haltuunsa. George teki myös viisi sisäratojen maailmanennätystä.

George saavutti vuonna 1997 sisäratojen MM-kilpailuissa hopeaa tuloksella 435 cm. Samana vuonna hän voitti universiadeissa kultaa tuloksella 440 cm. Vuonna 1998 hän voitti Kansainyhteisön kisoissa kultaa tuloksella 420 cm. Vuonna 1999 hän sijoittui sisäratojen MM-kilpailuissa kuudenneksi tuloksella 435 cm. Ulkoratojen MM-kilpailuissa hän jäi 14:nneksi tuloksella 415 cm loukkaannuttuaan kuukausi aiemmin harjoituksissa, kun hän putosi hypyn jälkeen alastulopatjojen ulkopuolelle. Sydneyn kesäolympialaisissa 2000 seiväshyppy oli ensi kertaa naisten kilpailuohjelmassa, ja siellä George jäi karsintaan tuloksella 425 cm. Seuraavina vuosina Georgen selkää yritettiin saada kuntoon leikkauksilla, mutta vuoden 2003 lopulla hän ilmoitti lopettavansa urheilu-uran.

 Maailmanennätykset 
425 cm – Melbourne, Australia 30. marraskuuta 1995
428 cm – Perth, Australia 17. joulukuuta 1995
430 cm – Perth, Australia 28. tammikuuta 1996
441 cm – Perth, Australia 28. tammikuuta 1996
442 cm – Reims, Ranska 29. kesäkuuta 1996
445 cm – Sapporo, Japani 14. heinäkuuta 1996
450 cm – Melbourne, Australia 8. helmikuuta 1997
455 cm – Melbourne, Australia 20. helmikuuta 1997
457 cm – Auckland, Uusi Seelanti 20. helmikuuta 1998
458 cm – South Melbourne, Australia 14. maaliskuuta 1998
459 cm – Brisbane, Australia 21. maaliskuuta 1998
460 cm – Sydney, Australia 20. helmikuuta 1999

 Lähteet 

Luokka:Australialaiset seiväshyppääjät
Luokka:Vuonna 1974 syntyneet
Luokka:Elävät henkilöt